Conchuncions de tiempo en aragonés

As conchuncions de tiempo en aragonés se fan servir pa introducir unas proposicions subordinadas temporals, que indican circumstancias que preceden, siguen u acompanyan a l'acción d'a proposición principal.

Un adverbio de tiempo seguiu d'a conchunción u relativo que forma locucions conchuntivas de tiempo José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003, pp 288-296..

As conchuncions y locucions conchuntivas de tiempo van seguidas d'un verbo en indicativo u en subchuntivo. A tendencia cheneral ye que si s'expresa o pasau u o present o verbo va en indicativo. Si lo que s'expresa ye o futuro, o verbo gosa ir en subchuntivo. Manimenos, pa expresar una acción futura en aragonés medieval tamién se feba servir o futuro simple d'indicativo, y encara queda vestichios d'este antigo uso en belsetán Chabier Lozano Sierra, Ánchel Loís Saludas: Aspectos morfosintácticos del belsetán, 2005, Gara d'Edizions, p 108, pp 148-149., y sobre tot en benasqués dezaga de cuan en as subordinadas temporal de posterioridat.

 Anterioridat 
L'anterioridat s'expresa con locucions conchuntivas como antes que y dica que seguidas d'un verbo en subchuntivo:
Antes que te'l diga ella di-le-ne tú. BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN978-84-8094-061-0, pp 80-81, p 232, p 355.
Antes que la malmete, crema-la.
Antes que no piensas las farán.
Dica que no sía la hierba bien ixeca no la podremos foter en el soler.

 Simultaneidat 
A simultaneidat se puede dividir en simultaneidat simple, simultaneidat momentania, simultaneidat de duración, simultaneidat progresiva y simultaneidat concomitant Jesús Cantera y Eugenio de Vicente: Gramática francesa. Editorial Cátedra, S.A., 1999. pp 265-266..

A simultaneidat simple y a simultaneidat momentania s'expresan con conchuncions como cuan y mentre que seguidas d'un verbo en indicativo:
Cuan el pistaban els civils, feba coma que pllegaba moixardons.

A simultaneidat progresiva se puede expresar con a mesura que:
Ves dand-les-ie a mesura que las tallas.

A simultaneidat de duración se puede expresar con entre que/d'entre que y mientras que/mientres que/mentre que:
Mentre que comprabe els encargos, se dibe ta ella....
D'entre que veigo la tele como pipas.
Entre que llegue María podem parlar un rato mas.
Mincha-ne entre que en quergues.
Ves-ie entre que puescas.
Mientres que des.
Mentres que voi tu te'n vas.

A locución conchuntiva mientras que/mientres que ye exclusivament temporal y no indica substitución ni oposición. BARCOS, Miguel Ánchel, El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007, pp 141-143, pp 224-224.ISBN 978-84-8094-058-0

 Posterioridat 
A posterioridat s'expresa con conchuncions y locucions conchuntivas como cuan, malas que, dimpués que, dende que, etcetera. A conchunción cuan puede ir seguida d'o futuro simple en benasqués, lo que ye un herencio d'usos antigos en aragonés medieval comuns con as luengas galorromanicas:
Cuan vusaltros i anirets ya no fará falta.
Cuan arribarem a'l tresvío de Vaticielles, deixarem el camino que va a la Renclusa.

Si en a oración composada os tiempos son en futuro se puede fer servir a oposición futuro simple-futuro perfecto pa expresar l'orden temporal.
Cuan tu vinrás, yo ya haré tornau.

A locución conchuntiva dimpués que ye una d'as mes comuns, manimenos tiende a estar sustuita por dispués que:
Dimpués que marchés. Chabier Tomás Arias: El aragonés del Biello Sobrarbe. Instituto de Estudios Altoaragoneses (1999), p151, pp 159-160.
Dimpués que le-hu heba dito, me va penar. Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978. p 45, p 125.
Dispués que l'heba deixau ha tornau en ella.

A locución conchuntiva dende que tamién ye común:
No me charra dende que le'n diciei.
No llevante cabeza dende que va caire.
Pus no ha plloviu poco dende que tú dices. Mascaray Sin, Bienvenido: Vocabulario del habla de Campo (Ribagorza, Huesca). Xordica Editorial, 2014, p 131, p 234.

A locución conchuntiva malas que expresa una posterioridat immediata, l'acción d'a oración principal ye inmediatament posterior a d'a proposición subordinada:
Ye mui aturadera, malas que la van empezar a sacar engalzaba las gallinas.
Os ferfetz, malas que llega o tiempo se quitan a camisa.
Malas que mos van vere vinre, se van escapar.
Malas que rompa a bullir l'aigua, pararem la mesa de comer.

 Referencias 

 Bibliografía 
 BARCOS, Miguel Ánchel, El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007.ISBN 978-84-8094-058-0
 Chabier Lozano Sierra, Ánchel Loís Saludas: Aspectos morfosintácticos del belsetán, 2005, Gara d'Edizions.
 BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN978-84-8094-061-0.
 Chabier Tomás Arias: El aragonés del Biello Sobrarbe. Instituto de Estudios Altoaragoneses (1999).
 José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003.
 Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978.
 Mascaray Sin, Bienvenido: Vocabulario del habla de Campo (Ribagorza, Huesca). Xordica Editorial, 2014.
 Gramática francesa. Larousse Editorial, S.A, 2000.
 Jesús Cantera y Eugenio de Vicente: Gramática francesa. Editorial Cátedra, S.A., 1999.
 Jacqueline Picoche y Jean-Claude Rolland: Dictionnaire étymologique du français. Dictionnaires Le Robert, 2009. ISBN 2849024244, 9782849024249.
 Ludivine Glaud, Yves Loiseau, Elise Merlet: Grammaire essentielle du françáis. B1. Les Éditions Didier, 2015.

Tiempo
Aragones